**Všeobecné zmluvné podmienky**

Podľa ustanovení zákona č.281/2001 Z.z. a Občianskeho zákonníka č.40/1964 v znení neskorších zmien a doplnkov.

Tieto všeobecné zmluvné podmienky upravujú zmluvný vzťah medzi **Obec Horné Semerovce**, IČO: 00306991, so sídlom: Horné Semerovce 100, 93584, Horné Semerovce a rodičom alebo zákonným zástupcom dieťaťa (ďalej len „rodič“ ). Dieťaťom je každá osoba mladšia ako 18 rokov, ktorá je zastúpená rodičom. Tieto podmienky sú  pre zúčastnené strany záväzné.

**Zmluvný vzťah**

1. Zmluvný vzťah vzniká medzi **Obec Horné Semerovce**, IČO: 00306991, so sídlom: Horné Semerovce 100, 93584, Horné Semerovce a **objednávateľom** (právnická alebo fyzická osoba spôsobilá na právne úkony) vyplnením prihlasovacieho formuláru. a preukázaním dokladu o zaplatení 100% ceny objednávateľom. Ak objednávateľ nezaplatí sumu tábora do 5. júla 2019 rezervácia sa ruší a miesto je odstúpené inému záujemcovi.

**Cena a platobné podmienky**

1. Rodičia, ktorí záväzne prihlásili svoje dieťa do denného tábora môžu uhradiť sumu vo výške **40 €** za tábor nasledovne:
bankovým prevodom – do poznámky uvádzajte meno dieťaťa.

Číslo účtu v tvare IBAN: SK16 5600 0000 0071 3823 3001 (Prima banka, a.s.)

1. Suma musí byť uhradená v plnej výške najneskôr 5. júla 2019.
2. Zmluvu nahrádza objednávka s presnou špecifikáciou turnusu /termín/, identifikáciou objednávateľa a ďalších záujemcov zaslaná elektronickou poštou starosta@hornesemerovce.sk

**Nástup detí na tábor**

1. Pri nástupe do tábora si deti prinesú: **kópiu preukazu poistenca**. Ak dieťa užíva lieky alebo trpí potravinovou intoleranciou, má na niečo alergiu, je nutné túto skutočnosť uviesť pri nástupe na tábor a lieky odovzdať vedúcemu tábora.
2. Akákoľvek zmena hodiny nástupu alebo návratu detí je oznámená elektronicky /e-mailom/ na wintermonika1989@gmail.com, prípadne telefonicky na **+421 903 440 845**

**Povinnosti a práva objednávateľa**

1. Príchod dieťaťa do tábora /každý deň/ je vždy od 07:45 do 8:00 hod /ak nie je dohodnuté inak/. Prezentácia detí začína o 08:15 hod za prítomnosti vedúceho tábora, a výchovných vedúcich. Vyzdvihnutie detí z tábora je vždy od 15:30 do 16:00 hod. /ak nie je dohodnuté inak/.
2. Objednávateľ zodpovedá za úplné a pravdivé údaje v zmluve. Ak v dôsledku uvedenia nepravdivých alebo  neúplných údajov  v nástupnej lekárskej dokumentácii dieťaťa dôjde k ohrozeniu zdravia dieťaťa alebo ostatných účastníkov tábora je Obec oprávnená  vymáhať náhradu škody týmto vzniknutú od rodiča, ktorý takéto nepravdivé údaje uviedol alebo predložil.
3. Návštevy detí v tábore z technických a výchovných dôvodov neodporúčame. V prípade nejasnosti kontaktujte vedúceho tábora.
4. Telefonický kontakt – ak je v tábore telefón, z dôvodu nenarúšania programu bude k dispozícii iba v dohodnutom čase. Telefónny kontakt bude oznámený rodičom najneskôr pri nástupe detí na tábor.
5. Cenné veci ako značkové oblečenie, šperky /napr. zlaté retiazky, náramky, atď./, mobilné telefóny, fotoaparáty, MP3, elektronické hry a iné neodporúčame dávať deťom do tábora. Za ich stratu Obec Horné Semerovce. nezodpovedá. Cennejšie veci je nutné uschovať u vedúceho tábora.
6. Keďže v detských táboroch ide o organizovaný pobyt, všetci účastníci sa musia podriadiť spoločnému programu a režimu dňa. V prípade nerešpektovania vedúcich a iného porušenia táborového poriadku musí dieťa bez nároku na vrátenie úhrady pobyt ukončiť.

**Povinnosti a práva Obce Horné Semerovce**

1. Pri prerušení pobytu vznikne nárok iba na vyúčtovanie nevyčerpanej stravy a to iba v prípade, ak dôvodom odchodu je ochorenie dieťaťa a zákonný zástupca dieťaťa doručí potvrdenie od lekára o nemožnosti nastúpiť či pokračovať v tábore emailom na adresu starosta@hornesemerovce.sk alebo poštou na Obec Horné Semerovce, Horné Semerovce 100, 93584, Horné Semerovce. Pri prerušení pobytu z iných dôvodov, nárok na vyúčtovanie nevzniká.
2. Obec Horné Semerovce je povinná dodržať všetky podmienky uvedené v týchto Všeobecných zmluvných podmienkach o účasti na tábore a v informáciách o detskom tábore.
3. Ak je Obec Horné Semerovce nútená v prípade nepredvídaných skutočností alebo neobsadení turnusu zmeniť podmienky alebo zrušiť turnus, navrhne objednávateľovi zmenu zmluvy alebo termínu. Ak objednávateľ s navrhovanými zmenami nesúhlasí, Obec Horné Semerovce mu vráti celú úhradu. Zmena zmluvy sa môže uskutočniť iba písomne. Pri zrušení turnusu z dôvodu neobsadenia musí byť objednávateľ informovaný do 5 kalendárnych dní pred nástupom.

**Odstúpenie od zmluvy**

1. Objednávateľ môže odstúpiť od zmluvy iba písomnou formou a uhradením storno poplatku. Odstúpenie od zmluvy je platné dňom doručenia písomného oznámenia do Obce Horné Semerovce..
2. V prípade nezaplatenia ceny za tábor v stanovených lehotách je Obec Horné Semerovce oprávnená písomne od zmluvy odstúpiť a neposkytnúť služby zo zmluvy vyplývajúce a rodič je povinný uhradiť všetky náklady, ktoré obci Horné Semerovce. nesplnením povinnosti rodičom vznikli.
3. V prípade ak dieťa nenastúpi  do tábora, alebo nezačne čerpať služby tábora z akéhokoľvek dôvodu, alebo na základe vlastného rozhodnutia ich nevyčerpá vôbec, alebo z časti  nemá nárok na vrátenie časti ceny za nečerpané služby.
4. V prípade žiadosti rodiča o zmenu termínu  oproti termínu uvedenom v prihláške na nový termín z akéhokoľvek dôvodu, postupuje sa ako pri storne pôvodnej prihlášky a zavedení novej, pričom platia Storno podmienky.
5. Obec Horné Semerovce môže z dôvodu naplnenia kapacít tábora od zmluvy odstúpiť. Prednosť majú skôr platiaci rodičia. Dňom úhrady sa rozumie deň pripísania finančných prostriedkov na účet obce. V takomto prípade Obec Horné Semerovce obratom vráti rodičovi už zaplatenú cenu za tábor.
6. Obec Horné Semerovce si vyhradzuje právo zrušiť tábor v prípade ak nebol prihlásený minimálny počet detí 20, pričom o tejto skutočnosti je povinná zaslať rodičovi oznámenie najneskôr do 5 dní pred nástupom do tábora. Obec Horné Semerovce bezodkladne  vráti rodičovi už zaplatenú cenu za tábor.
7. Obec Horné Semerovce si vyhradzuje právo odstúpiť od zmluvy uzatvorenej s rodičom a zrušiť bez náhrady účasť dieťaťa v dennom tábore, a to v prípade, že svojim správaním ohrozuje majetok, alebo zdravie ostatných účastníkov tábora, alebo zamestnancov a pedagógov obce, MŠ alebo ZŠ, prípadne inej inštitúcie, kde sa tábor realizuje alebo závažným spôsobom narušuje priebeh tábora.
8. Rodič má právo písomne oznámiť obci, že namiesto  jeho dieťaťa sa tábora zúčastní iné dieťa, uvedené v tomto oznámení, pričom zároveň oznámi rodiča tohto náhradného dieťaťa.  Oznámenie musí obsahovať výslovný súhlas nového rodiča s uzatvorenou zmluvou a prehlásenie, že splní všetky dohodnuté podmienky uvedené v zmluve a Prihláške, pričom toto oznámenie musia podpísať rodičia oboch zamieňaných detí pred zamestnancom Spoločnosti v jeho sídle.  Dňom  doručenia oznámenia  sa v ňom uvedený nový rodič stáva objednávateľom, ktorý vstupuje do práv a povinností pôvodného rodiča, pričom spoločne a nerozdielne zodpovedajú za zaplatenie ceny tábora, ako i úhrady nákladov, ktoré obci Horné Semerovce so zmenou rodiča vzniknú.  Za takúto zmenu si účtuje obec poplatok 10 Eur.

**Storno podmienky**

1. Podmienky pre odstúpenie od zmluvy o  tábore, vrátenie už zaplatenej ceny  a zaplatenie storno poplatkov sú nasledovné:
– v prípade stornovania 10 a viac kalendárnych dní pred nástupom tvorí storno 25 % z ceny pobytu.
– storno do 10 až 2 kalendárnych dní pred nástupom predstavuje 50% z ceny pobytu.
– v prípade stornovania 2 a menej kalendárnych dní pred nástupom, resp. v prípade nenastúpenia na pobyt predstavuje storno 100% z ceny pobytu.
2. Rodič výslovne berie na vedomie, že akékoľvek materiály poskytnuté mu zo strany obce Horné Semerovce sú predmetom  práv duševného vlastníctva. Za týmto účelom sa rodič výslovne zaväzuje zdržať sa akéhokoľvek konania, ktorým by bez predchádzajúceho súhlasu oprávnenej osoby zasiahol do týchto práv, a to najmä vyhotovením rozmnožením (kópii) materiálov.

**Záverečné ustanovenia**

26. V  prípade vzniku sporu  súvisiaceho s uzatvorenou zmluvou  sa tento riadi týmito všeobecnými zmluvnými podmienkami a príslušnými ustanoveniami zákona č.40/1964 Zb. Občianskeho zákonníka  a právnym poriadkom  platným  v Slovenskej republike.

27. Rodič podpísaním Záväznej prihlášky dieťaťa do tábora organizovaného obcou Horné Semerovce, prehlasuje, že pred vyplnením Prihlášky si tieto Všeobecné  zmluvné podmienky prečítal, ich obsahu porozumel  a súhlasí s nimi.

28. Tieto podmienky účasti platia od 28.06.2019 a sú neoddeliteľnou súčasťou záväznej prihlášky dieťaťa na tábor. Pripomienky ako aj reklamácie treba podať písomne najneskôr do 30 dní po návrate z tábora.